stanford-oval/wikipedia huggingface dataset:
วัดขุ่ม

| วัดขุ่ม |
| --- | --- |

ที่ตั้ง: ตำบลขุนยวม อำเภอขุนยวม จังหวัดแม่ฮ่องสอน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดขุ่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนยวม อำเภอขุนยวม จังหวัดแม่ฮ่องสอน ที่ดินตั้งวัดมีเนื้อที่ 2 ไร่ 3 งาน 85 ตารางวา
หนังสือ ประวัติวัดทั่วราชอาณาจักร เล่ม 9 ระบุว่าวัดขุ่มสร้างเมื่อ พ.ศ. 2367 แต่ตามประวัติวัดแจ้งว่าสร้างเมื่อ พ.ศ. 2334 โดยมีแม่เฒ่าจองยอด ร่วมกับศรัทธาชาวบ้านได้ร่วมกันบริจาคทรัพย์สร้างขึ้น ชาวบ้านได้เรียกติดปากว่า วัดจองขุ่ม  ต่อมาเมื่อ พ.ศ. 2442 ได้มีการบูรณปฏิสังขรณ์ถาวรวัตถุและเสนาสนะภายในวัดเนื่องจากวัดมีสถาพทรุด โดยเฉพาะศาลาการเปรียญ เสา พื้น และหลังคา โดยมี พ่อจองจันละ แม่จองนุ อุ๊เมืองนาย ซึ่งเป็นคหบดีในสมัยนั้น และเป็นบุตรของแม่เฒ่าจองยอด เป็นประธานร่วมกับคณะศรัทธาชาวบ้าน วัดได้รับพระราชทานวิสุงคามสีมาครั้งหลังเมื่อวันที่ 21 มิถุนายน พ.ศ. 2556
อาคารเสนาสนะที่สำคัญ ได้แก่ ศาลาการเปรียญ ศาลาจำศีล อุโบสถกลางน้ำ สถูปและปูชนียวัตถุที่สำคัญมี หีบธรรมโบราณประดับกระจก ศิลปะพม่า พระพุทธรูปไม้แกะโบราณ ธรรมมาสฝังทับทิม ศิลปะพม่าและอื่น ๆ (กรมศิลปากรได้ขึ้นทะเบียนไว้แล้ว) ในอดีตวัดขุ่มมีพระพุทธรูปมากมายจำนวนนับร้อยองค์ เป็นพระพุทธรูปไม้แกะสลักศิลปะพม่า แต่ปัจจุบันเหลือเพียง 10 กว่าองค์
รายนามเจ้าอาวาส

พระต่องสู้ พ.ศ. 2334–2385
พระมาจากประเทศพม่าไม่ทราบชื่อ พ.ศ. 2385–2442
พระสุจ่าต๊ะ (นามสกุลบุญพิทักษ์) พ.ศ. 2442–2501
พระก่าเหม่น๊ะ พ.ศ. 2501–2510
พระอูปัติยะ (หลวงปู่ครูบาผ้าลาย ภัททิโย) พ.ศ. 2510–2534
พระอธิการประสิทธิ์ ภัททปัญโญ พ.ศ. 2534–2538
พระอธิการเกษม ปิยธัมโม พ.ศ. 2538–
สตีฟ ครอเนิน

สตีเวน ไมเคิล ครอเนิน (Steven Michael Cronin) เกิดเมื่อวันที่ 28 พฤษภาคม ค.ศ. 1983 เป็นนักฟุตบอลชาวอเมริกาของทีม ลอสแอนเจลิส แกแลกซี
วัดขุมแก้ว (จังหวัดปทุมธานี)

| วัดขุมแก้ว |
| --- | --- |

ชื่อสามัญ: วัดขุมแก้ว, วัดขุมแก้วราชนุกุล, วัดคลองสิบ
ที่ตั้ง: เลขที่ 17 หมู่ที่ 4 ถนนรังสิต-นครนายก ตำบลบึงสนั่น อำเภอธัญบุรี จังหวัดปทุมธานี 12110
ประเภท: วัดราษฎร์
นิกาย: มหานิกาย
เจ้าอาวาส: พระครูสังฆกิจจาภิรักษ์ (กฤษิฎ์ตภณ สุเมโธ)
 สถานีย่อยพระพุทธศาสนา
วัดขุมแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 ตำบลบึงสนั่น อำเภอธัญบุรี จังหวัดปทุมธานี มีที่ดินตั้งวัด 7 ไร่ 2 งาน โฉนดที่ดินเลขที่ 2874 ปัจจุบันมีพระครูธัญรัตนากร (สุชาติ จิตฺตปญฺโญ) เป็นเจ้าอาวาส
วัดขุมแก้วสร้างเมื่อวันที่ 3 กันยายน พ.ศ. 2474 ประชาชนได้ร่วมบริจาคทรัพย์ซื้อที่ดินถวายเพื่อสร้างวัด เดิมมีชื่อว่า วัดขุมแก้วราชนุกุล ต่อมาเปลี่ยนชื่อเป็น "วัดขุมแก้ว" เมื่อ พ.ศ. 2480 ชาวบ้านยังเรียกว่า วัดคลองสิบ ตามชื่อคลองอันเป็นท้องที่ที่ตั้งวัด แต่เดิมวัดตั้งอยู่ริมถนน แต่กรมชลประทานได้เวนคืนที่ดินจึงได้ย้ายมาสร้างใหม่ในที่ปัจจุบัน วัดขุมแก้วได้รับพระราชทานวิสุงคามสีมาเมื่อวันที่ 18 สิงหาคม พ.ศ. 2476 ด้านการศึกษา วัดได้เปิดสอนพระปริยัติธรรมตั้งแต่ พ.ศ. 2488
ถาวรวัตถุและเสนาสนะสำคัญได้แก่ อุโบสถ ศาลาการเปรียญ หอสวดมนต์ หอระฆัง วิหารหลวงพ่อพุทธโสธรจำลอง กุฏิพระสงฆ์ 8 หลัง โรงเรียนพระปริยัติธรรม ศาลาอเนกประสงค์ ศาลาบำเพ็ญกุศล และฌาปนสถาน ปูชนียวัตถุได้แก่ พระประธานในอุโบสถและหลวงพ่อพุทธโสธรจำลอง
รายนามเจ้าอาวาส

พระอธิการตุ๊
พระอธิการอำ
พระอธิการผาด
พระอธิการสายหยุด
พระครูวิบูลธัญคุณ
พระครูธัญรัตนากร
พระครูสังฆกิจจาภิรักษ์
สตี

สตี (Sati) สามารถหมายถึง
พระนามหนึ่งของ พระแม่อุมาเทวี
สตี (พิธีกรรม)  เป็นพิธีเผาตัวตายตามสามีของหญิงหม้ายชาวอินเดีย ตามความเชื่อในศาสนาฮินดู
วิกิพีเดียภาษายิดดิช

| --- | --- |

ประเภท: สารานุกรมออนไลน์
ภาษาที่ใช้ได้: ภาษายิดดิช
สำนักงานใหญ่: ไมแอมี รัฐฟลอริดา
เจ้าของ: มูลนิธิวิกิมีเดีย
ยูอาร์แอล: yi.wikipedia.org
เชิงพาณิชย์: ไม่
ลงทะเบียน: ไม่จำเป็น
วิกิพีเดียภาษายิดดิช เป็นสารานุกรมวิกิพีเดียที่จัดทำขึ้นในภาษายิดดิช เริ่มสร้างเมื่อวันที่ 3 มีนาคม ค.ศ. 2004 ปัจจุบันวิกิพีเดียภาษายิดดิชมีบทความ 15,469 บทความ (กันยายน 2024)
แหล่งข้อมูลอื่น

(ในภาษายิดดิช) วิกิพีเดียภาษายิดดิช
(ในภาษายิดดิช) วิกิพีเดียภาษายิดดิช รุ่นโทรศัพท์ (หน้าหลักยังไม่ได้ปรับรูปแบบ)
| ด ค กรายการวิกิพีเดียตามจำนวนบทความ |
| --- | --- |
2,000,000+:  อังกฤษ en  เซบัวโน ceb  สวีเดน sv  เยอรมัน de  ฝรั่งเศส fr  ดัตช์ nl 
1,000,000+:  รัสเซีย ru  อิตาลี it  สเปน es  โปแลนด์ pl  วาไร war  เวียดนาม vi  ญี่ปุ่น ja  จีน zh  อาหรับ ar  โปรตุเกส pt  ยูเครน uk 
500,000+:  เปอร์เซีย fa  กาตาลา ca  เซอร์เบีย sr  อาหรับอียิปต์ arz  นอร์เวย์ (บูกโมล) no  อินโดนีเซีย id 
200,000+:  เกาหลี ko  ฟินแลนด์ fi  ฮังการี hu  เช็ก cs  บอสเนีย-โครเอเชีย-มอนเตเนโกร-เซอร์เบีย sh  โรมาเนีย ro  จีนหมิ่นใต้ zh-min-nan  บาสก์ eu  ตุรกี tr  มลายู ms  เอสเปรันโต eo  อาร์มีเนีย hy  ฮีบรู he  บัลแกเรีย bg  เดนมาร์ก da  เชเชน ce  อาเซอร์ไบจานใต้ azb  สโลวัก sk  คาซัค kk  มีนังกาเบา min  โครเอเชีย hr  เอสโตเนีย et  ลิทัวเนีย lt 
100,000+:  เบลารุส be  กรีก el  สโลวีเนีย sl  กาลิเซีย gl  อังกฤษอย่างง่าย simple  อาเซอร์ไบจาน az  อูรดู ur  นีนอสก์ nn  ฮินดี hi  ไทย th  จอร์เจีย ka  อุซเบก uz  ละติน la  เวลส์ cy  ทมิฬ ta  โวลาปุก vo  อัสตูเรียส ast  มาซิโดเนีย mk  ลัตเวีย lv  ทาจิก tg 
50,000+:  มาลากาซี mg  อาฟรีกานส์ af  ตาตาร์ tt  เบงกอล bn  อุตซิตา oc  จีนกวางตุ้ง zh-yue  บอสเนีย bs  แอลเบเนีย sq  คีร์กีซ ky  เนวาร์ new  ตากาล็อก tl  เบลารุส (ทาราชคีวิตซา) be-x-old  เตลูกู te  มลยาฬัม ml  เบรอตาญ br  แซกซันล่าง nds  ปีเยมอนเต pms  ซุนดา su  สวาฮีลี sw  เฮติ ht  ลักเซมเบิร์ก lb  ชวา jv  มราฐี mr  สกอต sco  เวนิส vec  ปัญจาบตะวันตก pnb  ไอริช ga  ไซลีเซีย szl  บัชกอร์ต ba 
30,000+:  ไอซ์แลนด์ is  พม่า my  ฟรีเชียตะวันตก fy  ชูวัช cv  ลอมบาร์ด lmo  อารากอน an  ปัญจาบ pa  เนปาล ne  จีนอู๋ wuul  โยรูบา yo  บาวาเรีย bar 
20,000+:  อิดอ io  คุชราต gu  เคิร์ด ku  แอลิแมนนิก als  โซรานี ckb  กันนาดา kn  ซิซิลี scn  มณีปุระพิษณุปุระ bpy  อินเตร์ลิงกวา ia  เกชัว qu 
10,000+:  มองโกเลีย mn  เฌเม็ยติยา bat-smg  ซาซากิ diq  โอริยา or  สิงหล si  หมิ่นตะวันออก cdo  อีโลกาโน ilo  แกลิกสกอต gd  ยิดดิช yi  นาวาโฮ nv  อามารา am  นาโปลี nap  บูกิส bug  มิงเกรเลีย xmf  วอลลูน wa  Upper Sorbian hsb  ไมถิลี mai  สินธ์ sd  บาญูมาซัน map-bms  แฟโร fo  มอแซนแดรอน mzn  ลิมบืร์ค li  เอมีเลีย-โรมัญญา eml  ซาฮา sah  ออสซีเชีย os  สันสกฤต sa  ปาทาน ps  ฟรีเชียเหนือ frr  Central Bicolano hif  อาเจะฮ์ ace  จีนโบราณ zh-classical  Hill Mari  mrj  Meadow Mari  mhr 
5,000+:  ฮินดีฟีจี hif  จีนแคะ hak  ตารันโต roa-tara  กาปัมปางัน pam  เขมร km  ซามีเหนือ se  เมารี mi  จีนกั้น gan  พิหาร bh  คิเลกิ glk  นาวัตล์ nah  แซกซันล่างดัตช์ nds-nl  เฟลมิชตะวันตก vls  รูซิน rue  ทิเบต bo  โวโร fiu-vro  คอร์ซิกา co  ซาร์ดิเนีย sc  ลูรี irc  เติร์กเมน tk  เวปส์ vep  Kashubian csb 
3,000+:  แมน gv  โคมิ kv  ตาตาร์ไครเมีย crh  ซีแลนด์ zea  จีนโบราณ zh-classical  อัสสัม as  โซมาลี so  Saterland Frisian stq  คอร์นวอลล์ kw  อุดมูร์ต udm  Aymara ay  นอร์มัน nrm  รูมันช์ rm  Komi-Permyak koi  ลาดิโน lad  Interlingue ie  ฟรียูลี fur  มอลตา mt  ปีการ์ pcd  Guarani gn  ลีกูเรีย lij  Lower Sorbian dsb 
1,000+:  ลิงกาลา ln  เยอรมันเพนซิลเวเนีย pdc  ตองงา to  ซองคา dz  ฯลฯ
วัดอินทาราม (จังหวัดสมุทรสงคราม)

บทความนี้เกี่ยวกับวัดในอำเภออัมพวา สำหรับพระอารามหลวงในสมเด็จพระเจ้ากรุงธนบุรี ดูที่ วัดอินทารามวรวิหาร
ระวังสับสนกับ วัดอินทรวิหาร
| วัดอินทาราม |
| --- | --- |
โบสถ์มหาอุด วัดอินทาราม

ชื่อสามัญ: วัดอินทาราม
ที่ตั้ง: ตั้งอยู่ที่ตำบลเหมืองใหม่ อำเภออัมพวา จังหวัดสมุทรสงคราม
ประเภท: วัดราษฎร์
นิกาย: เถรวาท
พระพุทธรูปสำคัญ: พระประธานในอุโบสถ
เจ้าอาวาส: พระเมธีวัชรประชาทร
ความพิเศษ: ศูนย์ฟื้นฟูสภาพจิตใจที่ใช้สมุนไพรควบคู่กับการปฏิบัติธรรมรักษาผู้ติดยาเสพติด
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี/ศูนย์ศึกษาพระพุทธศาสนาวันอาทิตย์
 สถานีย่อยพระพุทธศาสนา
วัดอินทาราม เป็นวัดในพระพุทธศาสนาเถรวาทสังกัดคณะสงฆ์มหานิกาย ตั้งอยู่ที่ตำบลเหมืองใหม่ อำเภออัมพวา จังหวัดสมุทรสงคราม เป็นศาสนสถานที่สำคัญแห่งหนึ่งในจังหวัดสมุทรสงคราม
ประวัติวัดอินทาราม

วัดอินทาราม ตั้งอยู่ที่ตำบลเหมืองใหม่ เป็นวัดโบราณสร้างเมื่อ พ.ศ. 2300 ในสมัยกรุงศรีอยุธยา แต่มาปฏิสังขรณ์ใหม่ในสมัยรัชกาลที่ 3
ศาสนสถานในวัด

สิ่งที่น่าสนใจภายในวัดได้แก่ พระพุทธรูปหลวงพ่อโตอายุกว่า 300 ปี อุโบสถหลังใหม่สร้างด้วยหินอ่อนทั้งหลัง บานหน้าต่างและบานประตูเป็นไม้สักแกะสลักสุภาษิตสอนใจ ท่าน้ำของวัดเป็นอุทยานปลาตะเพียน
กิจกรรมสาธารณประโยชน์

ศูนย์ฟื้นฟูสภาพจิตใจที่ใช้สมุนไพรควบคู่กับการปฏิบัติธรรมรักษาผู้ติดยาเสพติด
โครงการจัดทำพิพิธภัณฑ์เรือโบราณ
ห้องสมุดชุมชน
ศูนย์เด็กก่อนวัยเรียนในวัด
เจ้าอาวาส

พระเมธีวัชรประชาทร หรือ หลวงพ่อแดง นันทิโย
แหล่งข้อมูลอื่น

Facebook วัดอินทาราม สมุทรสงคราม
วิกิพีเดียภาษาลอมบาร์ด

ภาพโลโก้วิกิพีเดียภาษาลอมบาร์ด
วิกิพีเดียภาษาลอมบาร์ด เป็นสารานุกรมวิกิพีเดียที่จัดทำขึ้นในภาษาลอมบาร์ด ปัจจุบันวิกิพีเดียภาษาลอมบาร์ดมีบทความมากกว่า 6,800 บทความ (ตุลาคม 2552)
ในปี พ.ศ. 2550 วิกิพีเดียภาษาลอมบาร์ดเคยใช้บอตในการสร้างบทความจำนวนมากเกี่ยวกับตัวเลข เมือง เพลง และสนามบิน ทำให้วิกิพีเดียภาษาลอมบาร์ดมีบทความมากกว่า 100,000 บทความ แต่บทความเหล่านั้นได้ถูกลบออกในภายหลัง
แหล่งข้อมูลอื่น

วิกิพีเดียภาษาลอมบาร์ด
| ด ค กรายการวิกิพีเดียตามจำนวนบทความ |
| --- | --- |
2,000,000+:  อังกฤษ en  เซบัวโน ceb  สวีเดน sv  เยอรมัน de  ฝรั่งเศส fr  ดัตช์ nl 
1,000,000+:  รัสเซีย ru  อิตาลี it  สเปน es  โปแลนด์ pl  วาไร war  เวียดนาม vi  ญี่ปุ่น ja  จีน zh  อาหรับ ar  โปรตุเกส pt  ยูเครน uk 
500,000+:  เปอร์เซีย fa  กาตาลา ca  เซอร์เบีย sr  อาหรับอียิปต์ arz  นอร์เวย์ (บูกโมล) no  อินโดนีเซีย id 
200,000+:  เกาหลี ko  ฟินแลนด์ fi  ฮังการี hu  เช็ก cs  บอสเนีย-โครเอเชีย-มอนเตเนโกร-เซอร์เบีย sh  โรมาเนีย ro  จีนหมิ่นใต้ zh-min-nan  บาสก์ eu  ตุรกี tr  มลายู ms  เอสเปรันโต eo  อาร์มีเนีย hy  ฮีบรู he  บัลแกเรีย bg  เดนมาร์ก da  เชเชน ce  อาเซอร์ไบจานใต้ azb  สโลวัก sk  คาซัค kk  มีนังกาเบา min  โครเอเชีย hr  เอสโตเนีย et  ลิทัวเนีย lt 
100,000+:  เบลารุส be  กรีก el  สโลวีเนีย sl  กาลิเซีย gl  อังกฤษอย่างง่าย simple  อาเซอร์ไบจาน az  อูรดู ur  นีนอสก์ nn  ฮินดี hi  ไทย th  จอร์เจีย ka  อุซเบก uz  ละติน la  เวลส์ cy  ทมิฬ ta  โวลาปุก vo  อัสตูเรียส ast  มาซิโดเนีย mk  ลัตเวีย lv  ทาจิก tg 
50,000+:  มาลากาซี mg  อาฟรีกานส์ af  ตาตาร์ tt  เบงกอล bn  อุตซิตา oc  จีนกวางตุ้ง zh-yue  บอสเนีย bs  แอลเบเนีย sq  คีร์กีซ ky  เนวาร์ new  ตากาล็อก tl  เบลารุส (ทาราชคีวิตซา) be-x-old  เตลูกู te  มลยาฬัม ml  เบรอตาญ br  แซกซันล่าง nds  ปีเยมอนเต pms  ซุนดา su  สวาฮีลี sw  เฮติ ht  ลักเซมเบิร์ก lb  ชวา jv  มราฐี mr  สกอต sco  เวนิส vec  ปัญจาบตะวันตก pnb  ไอริช ga  ไซลีเซีย szl  บัชกอร์ต ba 
30,000+:  ไอซ์แลนด์ is  พม่า my  ฟรีเชียตะวันตก fy  ชูวัช cv  ลอมบาร์ด lmo  อารากอน an  ปัญจาบ pa  เนปาล ne  จีนอู๋ wuul  โยรูบา yo  บาวาเรีย bar 
20,000+:  อิดอ io  คุชราต gu  เคิร์ด ku  แอลิแมนนิก als  โซรานี ckb  กันนาดา kn  ซิซิลี scn  มณีปุระพิษณุปุระ bpy  อินเตร์ลิงกวา ia  เกชัว qu 
10,000+:  มองโกเลีย mn  เฌเม็ยติยา bat-smg  ซาซากิ diq  โอริยา or  สิงหล si  หมิ่นตะวันออก cdo  อีโลกาโน ilo  แกลิกสกอต gd  ยิดดิช yi  นาวาโฮ nv  อามารา am  นาโปลี nap  บูกิส bug  มิงเกรเลีย xmf  วอลลูน wa  Upper Sorbian hsb  ไมถิลี mai  สินธ์ sd  บาญูมาซัน map-bms  แฟโร fo  มอแซนแดรอน mzn  ลิมบืร์ค li  เอมีเลีย-โรมัญญา eml  ซาฮา sah  ออสซีเชีย os  สันสกฤต sa  ปาทาน ps  ฟรีเชียเหนือ frr  Central Bicolano hif  อาเจะฮ์ ace  จีนโบราณ zh-classical  Hill Mari  mrj  Meadow Mari  mhr 
5,000+:  ฮินดีฟีจี hif  จีนแคะ hak  ตารันโต roa-tara  กาปัมปางัน pam  เขมร km  ซามีเหนือ se  เมารี mi  จีนกั้น gan  พิหาร bh  คิเลกิ glk  นาวัตล์ nah  แซกซันล่างดัตช์ nds-nl  เฟลมิชตะวันตก vls  รูซิน rue  ทิเบต bo  โวโร fiu-vro  คอร์ซิกา co  ซาร์ดิเนีย sc  ลูรี irc  เติร์กเมน tk  เวปส์ vep  Kashubian csb 
3,000+:  แมน gv  โคมิ kv  ตาตาร์ไครเมีย crh  ซีแลนด์ zea  จีนโบราณ zh-classical  อัสสัม as  โซมาลี so  Saterland Frisian stq  คอร์นวอลล์ kw  อุดมูร์ต udm  Aymara ay  นอร์มัน nrm  รูมันช์ rm  Komi-Permyak koi  ลาดิโน lad  Interlingue ie  ฟรียูลี fur  มอลตา mt  ปีการ์ pcd  Guarani gn  ลีกูเรีย lij  Lower Sorbian dsb 
1,000+:  ลิงกาลา ln  เยอรมันเพนซิลเวเนีย pdc  ตองงา to  ซองคา dz  ฯลฯ
สตี (พิธีกรรม)

หญิงกำลังกระโจนลงกองเพลิงตายตามสามี
สตี หมายถึงประเพณีการทำศพของชาวฮินดู พบในประเทศอินเดีย พิธีนี้เป็นการบูชายัญตนเองของหญิงหม้ายในพิธีศพของสามี บางครั้งเต็มใจ แต่บางครั้งก็ถูกคนอื่นบังคับ หญิงหม้ายที่ทำพิธีนี้จะถูกยกย่องให้เป็นราณีสตีเทวี  และเรียกพื้นที่ที่ประกอบพิธีว่า สตีสถล (สตีสะถะละ) แล้วสร้างโบสถ์หรือวัดเพื่อให้ประชาชนกราบไหว้บูชาต่อไป
คำว่า "สตี" เป็นภาษาสันสกฤต แปลว่า “ภรรยาผู้ซื่อสัตย์” การเป็นสตรีผู้ทรงคุณความดีนั้นต้องซื่อสัตย์ต่อสามีอย่างสูง และต้องเมตตากรุณาต่อญาติพี่น้อง
พิธีการกระโดดเข้ากองไฟของหญิงหม้าย มีอยู่ 2 ลักษณะ ดังนี้
กลุ่มหญิงหม้ายที่มีฐานะต่ำต้อย หากสามีของหญิงหม้ายเสียชีวิต จะมีการจัดงานศพแบบกลางแจ้งนอกเมือง ซึ่งมีกองไฟกองใหญ่กองไว้ เมื่อศพของสามีกำลังถูกเผาอยู่นั้น  ภรรยาก็จะกระโจนเข้าไปในกองไฟและถูกเผาตายตามไปด้วยเช่นกัน
กลุ่มหญิงที่มีฐานะร่ำรวย หากสามีของหญิงหม้ายที่มีฐานะ และมีทรัพย์สินมากเสียชีวิต ภรรยาของเขาจะจัดงานศพให้สามีเป็นอย่างดี มีการขุดหลุมลึกเท่าความสูงของสามี นำศพไปวาง ใส่เครื่องหอมลงไปและจุดไฟเผาภายในหลุมนั้น
ส่วนหญิงหม้ายก็จะจัดงานรื่นเริง ร่วมงานกันอย่างสนุกสนาน โดยผู้ที่มาร่วมงานก็จะปลอบโยนเธอ หญิงหม้ายจะแจกทรัพย์สินเงินทองให้กับญาติพี่น้องและคนที่มาร่วมงาน จากนั้นก็จะนำหญิงหม้ายขึ้นนั่งบนหลังม้า(ต้องเป็นสีเทาหรือขาวเท่านั้น) และเดินไปยังหลุมที่เผาสามี ระหว่างทางก็จะปลอบโยนเธอตลอดทางจนถึงหลุมเผาศพ
วัดฤาไชย

| วัดฤาไชย |
| --- | --- |

ที่ตั้ง: ตำบลกุฎี อำเภอผักไห่ จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดฤาไชย เป็นวัดราษฎร์สังกัดคณะสงฆ์มหานิกาย ตั้งอยู่ในตำบลกุฎี อำเภอผักไห่ จังหวัดพระนครศรีอยุธยา มีเนื้อที่ 9 ไร่ 2 งาน 68 ตารางวา
ประวัติ

วัดฤๅไชย เดิมชื่อ วัดกุฎีฤๅไชย สร้างขึ้นเป็นวัดราว พ.ศ. 1900 สมัยกรุงศรีอยุธยาตอนต้น จากคำบอกเล่าของชุมชน วัดนี้สร้างโดยพระเจ้าแผ่นดินพระองค์หนึ่งเพื่อเป็นอนุสรณ์ในชัยชนะที่ได้จากการรบ (เป็นที่มาของชื่อ "วัดฤๅไชย") โดยพระเจ้าแผ่นดินทรงสร้างพระประธาน แล้วโปรดให้เสนาอำมาตย์สร้างพระประธานองค์รองลงมาคนละ 1 องค์ สมัยกรุงศรีอยุธยาตอนปลาย
วัดฤาไชยกลายเป็นวัดร้าง เนื่องจากกองทัพพม่าเดินทัพผ่านและได้กวาดต้อนเชลยมาขังไว้ที่อุโบสถของวัดฤาไชย ดังปรากฏหลักฐานว่ามีการขุดเจอเครื่องใช้สมัยโบราณบริเวณหมู่บ้านด้านทิศเหนือของวัด จนกระทั่งปี พ.ศ. 2448 วัดฤาไชยจึงได้รับการบูรณปฏิสังขรณ์และมีพระสงฆ์จำพรรษา ต่อมา พ.ศ. 2451 พระบาทสมเด็จพระจุลจอมเกล้าเจ้าอยู่หัว ได้เสด็จประพาสต้นครั้งที่ 3 เพื่อทรงตรวจราชการหัวเมืองฝ่ายเหนือ พระองค์ได้เสด็จมาถึงวัดแห่งนี้เพื่อเสด็จมาเยี่ยมพระครูอุเทศธรรมวินัย (แผ้ว สุนฺทโร) เจ้าอาวาสวัดฤๅไชย ซึ่งเป็นพระภิกษุในพระบรมราชูปถัมภ์ ดังปรากฏในพระราชหัตถเลขา เรื่องเสด็จประพาสลำน้ำมะขามเฒ่า เมื่อ พ.ศ. 2451 (ฉบับที่ 3) วันที่ 23 ตุลาคม รัตนโกสินทรศก 127 "... กลับมาลงเรือแจวที่ปากคลองฤๅไชย แจวเข้าไปวัดกุฎีฤๅไชย ดูก็เป็นวัดใหญ่อยู่ โบสถ์เก่ามาก มีหน้าต่างข้างละช่อง แต่ไม่มืด พระสงฆ์มีถึง 30 รูป พระครูเจ้าวัดจำพรรษาอยู่วัดเบญจมบพิตร จึงมิได้รับในที่นี้..."
สิ่งสำคัญภายในวัดฤๅไชย

อุโบสถมีลักษณะเป็นอาคารก่ออิฐตามรูปแบบสถาปัตยกรรมสมัยกรุงศรีอยุธยาตอนต้น เป็นโบสถ์มหาอุดเพียงแห่งเดียวในอำเภอผักไห่ เดิมมีช่องหน้าต่างเพียงด้านละ 1 ช่อง ใน ปี พ.ศ. 2493 ได้รับการบูรณปฏิสังขรณ์โดยรักษารูปทรงและขนาดของเดิม เป็นแต่เจาะหน้าต่างด้านข้างและด้านหลัง รื้อระเบียงออก เปลี่ยนเป็นมุขแทนดังที่ปรากฏอยู่ในปัจจุบัน
เจดีย์ตั้งอยู่ด้านหลังอุโบสถ ลักษณะเป็นเจดีย์ทรงระฆังศิลปะอยุธยา บรรจุพระบรมสารีริกธาตุ เจดีย์องค์นี้เดิมเป็นของเก่า ไม่ทราบว่าผู้ใดเป็นผู้สร้างและสร้างขึ้นเมื่อใด ต่อมา ได้ชำรุดทรุดโทรมลงไปมาก ครั้นปี ร.ศ.124 ชาวบ้านได้พร้อมใจกันปฏิสังขรณ์ขึ้น จนถึงเมื่อวันที่ 11 เดือนพฤศจิกายน ร.ศ. 124 ตรงกับวันเสาร์ขึ้น 15 ค่ำ เดือน 12 ปีมะเส็งสัปตศกจุลศักราช 1267 พุทธศักราช 2448 นายปลื้มพลทหารราบที่ 3 ได้อัญเชิญพระบรมสารีกริกธาตุ 24 พระองค์มาจากเจดีย์ซึ่งได้ชำรุดหักพังที่วัดปุล่าม เมืองพะเยา มณฑลพายัพ เข้าบรรจุไว้ในเจดีย์องค์นี้ โดยพระโพธิวงศาจารย์ (แผ้ว สุนฺทโร) ได้ปฏิสังขรณ์โดยการสร้างครอบเจดีย์เดิมที่ชำรุดจนแล้วเสร็จเมื่อปี ร.ศ. 125 ต่อมา พ.ศ. 2551 เจดีย์ได้รับการปฏิสังขรณ์อีกครั้งโดยปิดกระจกและยกฉัตรประดับเหนือยอดเจดีย์
พระประธานหินทรายศิลปะอู่ทอง จำนวน 17 องค์ ประดิษฐานอยู่ในอุโบสถ โดย 16 องค์ เป็นพระพุทธรูปปางมารวิชัย และอีก 1 องค์ เป็นพระพุทธรูปปางสมาธิ ไม่ปรากฏปีที่สร้างแน่ชัด สันนิษฐานว่าสร้างในสมัยกรุงศรีอยุธยาตอนต้น ได้รับการซ่อมแซมมาแล้ว 3 ครั้ง โดยนำปูนมาพอกทับและลงรักปิดทอง วัดฤๅไชยเป็นวัดเดียวในประเทศไทยที่มีพระประธานในอุโบสถมากถึง 17 องค์ และหนึ่งในพระประธานจำนวน 17 องค์ มีองค์หนึ่งที่มีนิ้วมือ 11 นิ้ว ซึ่งจากคำบอกเล่าของชุมชนพระประธานองค์ที่มีนิ้วมือ 11 นิ้ว ไม่ได้อยู่ประจำที่ใดที่หนึ่ง แต่ได้เคลื่อนย้ายสลับที่กับพระประธานองค์อื่น
ธรรมาสน์ทรงบุษบกฝีมือช่างหลวง โดยการริเริ่มของพระโพธิวงศาจารย์ (แผ้ว สุนฺทโร) ดำเนินการสร้างที่วัดเบญจมบพิตร โดยจำลองแบบมาจากธรรมาสน์ทรงบุษบกของวัดเบญจมบพิตร เมื่อสร้างแล้วเสร็จได้อัญเชิญมาทางเรือเพื่อประดิษฐาน ณ วัดฤาไชย
พระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว
ทำเนียบเจ้าอาวาส

เจ้าอธิการพัน
พระครูอุเทศธรรมวินัย (หอม)
พระโพธิวงศาจารย์ (แผ้ว สุนฺทโร)
พระอธิการขาบ จันทสโร
พระมหาละออง
พระอธิการหิน
พระอธิการกุล เขมโก
พระอธิการเคลิ้ม ปโชโต
พระอธิการปิ่น ฐิตธัมโม
พระครูวิมลโชติวัฒน์ (เชื่อม)
พระครูวิบูลธรรมนาถ (ไพฑูรย์)
มิตะ แม่บ้านพันธุ์แปลก

| มิตะ แม่บ้านพันธุ์แปลก |
| --- | --- |

家政婦のミタ
ประเภท: ครอบครัว ลึกลับ
เขียนโดย: คาซูฮิโกะ ยูกาวะ
กำกับโดย: ริวอิจิ อิโนมาตะ โทยะ ซาโต จุน อิชิโอะ เค็น ฮิงูราชิ
แสดงนำ: นานาโกะ มัตสึชิมะ ฮิโรกิ ฮาเซงาวะ ชิโอริ คูสึนะ ไทชิ นากางาวะ ชูโตะ อายาเบะ มิยุ ฮนดะ ซากิ ไอบุ ยูมิ ชิรากาวะ
ผู้ประพันธ์ดนตรีแก่นเรื่อง: โยชิฮิโระ อิเกะ คาซูโยชิ ไซโตะ
ดนตรีแก่นเรื่องปิด: ยาซาชิกุ นาริไต
ประเทศแหล่งกำเนิด:  ญี่ปุ่น
ภาษาต้นฉบับ: ภาษาญี่ปุ่น
จำนวนฤดูกาล: 1 ฤดูกาล
จำนวนตอน: 11 ตอน + 1 ตอนพิเศษ (รายชื่อตอน)
การผลิต
ผู้อำนวยการผลิต: โยชิกิ ทานากะ
ผู้อำนวยการสร้าง: ฟูโตชิ โอฮิระ มาซาฮารุ โอตะ
สถานที่ถ่ายทำ: โกดังอิฐแดงโยโกฮามะ สวนสัตว์ชิบะ
ความยาวตอน: 46 นาที (ตอนที่ 2–8) 60 นาที (ตอนที่ 1, 9–11)
ออกอากาศ
เครือข่าย: นิปปอนทีวี
ออกอากาศ: 12 ตุลาคม ค.ศ. 2011 (2011-10-12) – 21 ธันวาคม ค.ศ. 2011 (2011-12-21)
การแสดงที่เกี่ยวข้อง
แม่บ้านปริศนา (เกาหลีใต้)
มิตะ แม่บ้านพันธุ์แปลก (ญี่ปุ่น: 家政婦のミタ; โรมาจิ: Kaseifu no Mita; อังกฤษ: I'm Mita, Your Housekeeper)  เป็นละครโทรทัศน์ญี่ปุ่น ที่ออกอากาศทางสถานีโทรทัศน์นิปปอนทีวี ตั้งแต่วันที่ 12 ตุลาคม จนถึง 21 ธันวาคม ค.ศ. 2011 นำแสดงโดย นานาโกะ มัตสึชิมะ มีทั้งสิ้น 11 ตอน และตอนพิเศษความยาว 60 นาทีที่ฉายก่อนจะเริ่มตอนที่ 11 ในวันออกอากาศเดียวกัน
ในตอนสุดท้ายของละครโทรทัศน์เรื่อง มิตะ แม่บ้านพันธุ์แปลก ทำเรตติงสูงสุดที่ 40.0% ซึ่งนับว่าเป็นละครโทรทัศน์ญี่ปุ่นที่ทำเรตติงได้สูงที่สุดในปี 2011 และสูงเป็นอันดับ 2 รองลงมาจาก บิวตีฟูลไลฟ์ (ญี่ปุ่น: ビューティフルライフ ~ふたりでいた日々~; อังกฤษ: Beautiful Life) ที่ทำเรตติงในตอนสุดท้ายถึง 41.3% ซึ่งสูงที่สุดในยุคเฮเซ ใน ณ ขณะนั้น ก่อนที่ เฉือนคมนายธนาคาร ของสถานีโทรทัศน์ทีบีเอสจะสร้างสถิติใหม่โดยทำเรตติงในตอนสุดท้ายได้ 42.2%
เรื่องย่อ

แม่บ้านฝีมือดีจากบริษัทจัดหาแม่บ้านฮารุมิที่ดูไม่ค่อยน่าไว้วางใจ อาการิ มิตะ (นานาโกะ มัตสึชิมะ) ได้รับการว่าจ้างจากพ่อม้ายลูกสี่ที่ขี้ขลาดและไม่กล้าตัดสินใจ เคอิจิ อาซูดะ (ฮิโรกิ ฮาเซงาวะ) หลังภรรยาของเขาได้เสียชีวิตไปจากอุบัติเหตุทางน้ำ ทำให้ไม่มีคนที่จะมาคอยทำความสะอาดบ้านให้ แต่แม่บ้านที่บริษัทฯ จัดหามาให้กลับไม่ใช่เป็นคนในแบบที่เขาคิด เพราะเธอไม่เคยยิ้มแย้มออกมา และจะพูดหรือแสดงความคิดเห็นเท่าที่จำเป็นเท่านั้น เคอิจิได้รับคำเตือนจากผู้จัดการบริษัทฯ อาเกมิ ฮารูมิ (ยูมิ ชิรากาวะ) ว่า "ถ้าสั่งให้ทำอะไรเธอก็จะทำ แม้แต่จะสั่งฆ่าใครสักคนล่ะก็ เธอจะทำ"
ตัวละคร > บริษัทจัดหาแม่บ้านฮารูมิ

อาการิ มิตะ แสดงโดย นานาโกะ มัตสึชิมะ
อาเกมิ ฮารูมิ แสดงโดย ยูมิ ชิรากาวะ (70)
ตัวละคร > ครอบครัวอาซูดะ

เคอิจิ อาซูดะ แสดงโดย ฮิโรกิ ฮาเซงาวะ (38)
ยูย อาซูดะ แสดงโดย ชิโอริ คูสึนะ (17)
คาเกรุ อาซูดะ แสดงโดย ไทชิ นากางาวะ (14)
ไคโตะ อาซูดะ แสดงโดย ชูโตะ อายาเบะ (12)
คี อาซูดะ แสดงโดย มิยุ ฮนดะ (5)
ตัวละคร > ครอบครัวยูกิ

อูราระ ยูกิ แสดงโดย ซากิ ไอบุ (28)
โยชิยูกิ ยูกิ แสดงโดย เซ ฮิไรซูมิ (68)
ตัวละคร > ครอบครัวมิตะ

นาโอยะ มิตะ แสดงโดย ยู คามิโอะ
จุน มิตะ แสดงโดย คานาตะ ฟูจิโมโตะ
ตัวละคร > ครอบครัวมินางาวะ

มาริโกะ มินางาวะ แสดงโดย ฮิโตมิ ซาโต (39)
สึบาสะ มินางาวะ แสดงโดย เรียวกะ นากานิชิ
ตอนและเรตติง

จากตารางด้านล่าง สีน้ำเงิน แสดงเรตติงต่ำสุด และ สีแดง แสดงเรตติงสูงสุด
| ตอน | วันที่ออกอากาศ | ชื่อตอนภาษาญี่ปุ่น | ชื่อตอนแปลภาษาไทย | เรตติง (ภูมิภาคคันโต) |
| --- | --- | --- | --- | --- |
| 1 | 12 ตุลาคม 2011 | 崩壊寸前の家庭にやって来た 笑顔を忘れた氷の女… | หญิงสาวเย็นชาที่ลืมว่ายิ้มยังไงได้มาถึง ครอบครัวที่กำลังถึงจุดแตกหัก | 19.5% |
| 2 | 19 ตุลาคม 2011 | 僕を裏切ったアイツを殺して | ฆ่าเจ้าคนทรยศให้ผมที | 18.7% |
| 3 | 26 ตุลาคม 2011 | 母を殺した父の正体を暴いて | เปิดเผยตัวตนที่แท้จริงของพ่อที่ฆ่าแม่ที | 19.8% |
| 4 | 2 พฤศจิกายน 2011 | あなたの愛娘を誘拐しました | ฉันลักพาตัวลูกสาวที่รักของคุณมา | 19.5% |
| 5 | 9 พฤศจิกายน 2011 | 全部脱いで! …承知しました | ถอดเสื้อผ้าให้หมด! ...ได้เลยค่ะ | 22.5% |
| 6 | 16 พฤศจิกายน 2011 | 私を殺して! …承知しました | ฆ่าฉันที! ...ได้เลยค่ะ | 23.4% |
| 7 | 23 พฤศจิกายน 2011 | 死ぬまで二度と笑いません… | ฉันจะไม่ยิ้มจนกว่าจะตาย... | 23.5% |
| 8 | 30 พฤศจิกายน 2011 | 私の過去、すべてお話します | อดีตของฉัน ฉันจะเล่าออกมาทั้งหมดค่ะ | 29.6% |
| 9 | 7 ธันวาคม 2011 | 最終章の始まり! 一筋の涙 …炎の中で私を死なせて | จุดเริ่มต้นของตอนสุดท้าย! น้ำตาไหลพราก ...ปล่อยให้ฉันตายท่ามกลางเพลิงไฟ | 27.6% |
| 10 | 14 ธันวาคม 2011 | 息子よ、夫よ、お願い… 私も天国に連れて行って! | ลูกเอ๋ย สามีเอ๋ย ขอร้องล่ะ... ช่วยพาฉันไปสวรรค์ด้วยคนเถอะ! | 28.6% |
| พิเศษ | 21 ธันวาคม 2011 | さよなら「家政婦のミタ」特別版 | ลาก่อน "มิตะ แม่บ้านพันธุ์แปลก" ฉบับพิเศษ | 28.7% |
| 11 | 21 ธันวาคม 2011 | 本当の母親…それはあなたたち が決めることです! | ใครจะเป็นแม่ที่แท้จริง... นั่นคือสิ่งที่พวกคุณ ต้องตัดสินใจเอง! | 40.0% |
| เรตติงเฉลี่ย (ภูมิภาคคันโต) | เรตติงเฉลี่ย (ภูมิภาคคันโต) | เรตติงเฉลี่ย (ภูมิภาคคันโต) | เรตติงเฉลี่ย (ภูมิภาคคันโต) | 24.8% |
การผลิต

ในวันที่ 12 สิงหาคม 2011 ได้มีการประกาศว่า นานาโกะ มัตสึชิมะ จะนำแสดงในละครโทรทัศน์อีกครั้งในรอบ 2 ปี
การผลิต > บทละครโทรทัศน์

ผู้ประพันธ์บทละครโทรทัศน์ มิตะ แม่บ้านพันธุ์แปลก คือ คาซูฮิโกะ ยูกาวะ เขาเคยเขียนบทละครโทรทัศน์เรื่อง ครูซ่าส์ปราบขาโจ๋ (ญี่ปุ่น: ジーティーオー; โรมาจิ: Jī-tī-ō; อังกฤษ: GTO: Great Teacher Onizuka) ในปี 1998 และ ทางเดินแห่งรัก เส้นทางลิขิตชีวิต (ญี่ปุ่น: 魔女の条件; โรมาจิ: Majo no Jōken) ในปี 1999 คาซูฮิโกะกล่าวว่าหลังจากที่รู้ว่าตนจะต้องเขียนบทละครโทรทัศน์เกี่ยวกับครอบครัว เขาคิดว่ามันอาจจะน่าสนุกถ้าคนนอกอย่างแม่บ้านเข้ามามีส่วนเกี่ยวข้องกับกิจการในครอบครัว นอกจากนี้ยังไม่ค่อยมีละครโทรทัศน์ที่มีแม่บ้านเป็นตัวละครหลักของเรื่อง (ใน ณ ขณะนั้น) คาซูฮิโกะยังกล่าวว่า การที่ตัวละคร มิตะ มีอดีตอันขมขื่นขนาดนั้น ก็เพราะว่าครอบครัวอาซูดะที่พึ่งสูญเสียแม่ที่ฆ่าตัวตายของพวกเขาไป จึงต้องการคนที่มีอดีตที่เลวร้ายกว่าเพื่อเข้ามาช่วยให้ครอบครัวนี้ก้าวผ่านช่วงเวลานี้ไปให้ได้ และในทางกลับกันครอบครัวอาซูดะก็ช่วยมิตะก้าวข้ามผ่านอดีตที่เลวร้ายกว่าของเธอไปให้ได้ด้วยเช่นเดียวกัน
การผลิต > การคัดนักแสดง

ในการคัดเลือกนักแสดง มิตะ แม่บ้านพันธุ์แปลก คาซูฮิโกะ ยูกาวะ ผู้ประพันธ์บทละครโทรทัศน์จะมีส่วนร่วมในการคัดเลือกนักแสดงด้วย ชิโอริ คูสึนะ เป็นคนแรกที่ได้รับเลือกให้รับบทเป็น ยูย อาซูดะ พี่สาวคนโตของครอบครัว และ มิยุ ฮนดะ เป็นคนสุดท้ายที่ผ่านการคัดนักแสดง โดยเธอต้องเล่นบทและฉากเดิม ๆ ซ้ำนับครั้งไม่ถ้วน หลังจากการคัดนักแสดงจบลง เธอบอกกับแม่ของเธอว่าจะมีเพียงเธอเท่านั้นที่สามารถรับบทน้องสาวคนเล็กของครอบครัวได้ และพูดกับ ไทชิ นากางาวะ และ ชูโตะ อายาเบะ ที่ได้ผ่านการคัดเลือกก่อนหน้าเธอว่า "(ฉัน)อยากแสดงร่วมกันกับพวกพี่ชายทั้งสองคนนั้น!"
การผลิต > เพลงประกอบละครโทรทัศน์

"ยาซาชิกุ นาริไต (ญี่ปุ่น: やさしくなりたい; โรมาจิ: Yasashiku Naritai)" เขียนโดย คาซูโยชิ ไซโต และออกวางขายในวันที่ 2 พฤศจิกายน เป็นเพลงประกอบละครโทรทัศน์ของ มิตะ แม่บ้านพันธุ์แปลก โดยเพลงดังกล่าวได้รับรางวัล 71st Television Drama Academy Awards และ 54th Japan Record Awards ในสาขาเพลงประกอบละครโทรทัศน์ดีเด่น และขึ้นบนชาร์ตออริคอนสูงสุดอันดับที่ 6